Up-1261/05
Natisni
Opravilna št.:
Up-1261/05
Datum odločitve:
22. 9. 2006
ECLI:
ECLI:SI:USRS:2006:Up.1261.05
Akt:
Ustavna pritožba zoper sklep Vrhovnega sodišča št. VIII Pri 2/2005 z dne 27. 9. 2005
Izrek:
Ustavna pritožba zoper sklep Vrhovnega sodišča št. VIII Pri 2/2005 z dne 27. 9. 2005 se ne sprejme.
Evidenčni stavek:
Predmet presoje v obravnavanem primeru je procesna odločitev o nedopustitvi revizije. Ustavno sodišče zato ni obravnavalo pritožnikovih navedb, ki se nanašajo na odločitve o zahtevkih v zvezi s prenehanjem delovnega razmerja in v zvezi z obnovo postopka.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.2 - Temeljne pravice - Enakost (14.2).
5.3.13 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31).
Pravna podlaga:
Člen 14.2, 23, 25, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 12. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26437
Dokument v PDF obliki:
Up-1261-05.pdf
116 KB
Prenesite datoteko
Up-1261/05-6
22. 9. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 4. septembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Vrhovnega sodišča št. VIII Pri 2/2005 z dne 27. 9. 2005 se ne sprejme.
Obrazložitev
1. Vrhovno sodišče je z izpodbijanim sklepom potrdilo sklep Višjega sodišča, da se revizija zoper sklep Višjega sodišča, s katerim je bila zavrnjena pritožba zoper odločitev sodišča prve stopnje o zavrnitvi pritožnikovega predloga za obnovo postopka, ne dopusti. Vrhovno sodišče se je strinjalo s stališčem Višjega sodišča, da ne gre za nobenega od primerov, ki jih za dopustitev revizije določa prvi odstavek 32. člena Zakona o delovnih in socialnih sodiščih (Uradni list RS, št. 2/04 – ZDSS-1).
2. Zoper odločitev Vrhovnega sodišča vlaga pritožnik ustavno pritožbo. Obširno opisuje potek sodnih postopkov v zvezi s prenehanjem delovnega razmerja in potek postopka v zvezi z odločanjem o predlogu za obnovo postopka. V obsežnih navedbah izraža svoje nestrinjanje s posameznimi odločitvami sodišč. Zatrjuje kršitev pravic iz drugega odstavka 14. člena, 23. člena in iz 25. člena Ustave.
3. Predmet presoje v obravnavanem primeru je procesna odločitev o nedopustitvi revizije. Ustavno sodišče zato ni obravnavalo pritožnikovih navedb, ki se nanašajo na odločitve o zahtevkih v zvezi s prenehanjem delovnega razmerja in v zvezi z obnovo postopka. Pritožnik Vrhovnemu sodišču sicer očita kršitev drugega odstavka 14. člena, 23. člena in 25. člena Ustave, vendar ne pojasni, s čim naj bi sodišče te kršitve storilo. Iz njegovih navedb izhaja le nestrinjanje z odločitvijo Vrhovnega sodišča, kar pa za utemeljitev ustavne pritožbe ne zadostuje.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan